夏禮輔循環

夏禮輔循環【粵讀：haa⁶ lai⁵ fu⁶ ceon⁴ waan⁴，英文： Krebs cycle，亦稱為：三羧酸循環或做檸檬酸循環】係需氧生物普遍存在嘅代謝途徑，因為響呢個循環，幾個主要嘅中間代謝物係含有三個羧基嘅檸檬酸，因此又叫做檸檬酸循環或者三羧酸循環。呢個循環係德國科學家夏禮輔發現嘅，所以叫做夏禮輔循環。夏禮輔循環係三大營養素嘅最終代謝通路，又係醣類、脂類同氨基酸代謝聯繫嘅樞紐。

響夏禮輔循環，反應物葡萄糖或者脂肪酸會變成乙酰輔酶A。呢種「活化醋酸」，會喺循環過程分解產生最終產物二氧化碳兼且脫氫，質子將傳遞畀輔酶菸鹼醯胺腺嘌呤二核苷酸同黃素腺嘌呤，使佢哋成為NADH + H+同FADH2。 NADH + H+同FADH2會繼續響呼吸鏈被氧化成NAD+同FAD，兼且產生水。呢種受調節嘅「燃燒」會產生ATP，提供能量。

真核生物嘅線粒體同原核生物嘅細胞質係夏禮輔循環嘅場所。佢係呼吸作用過程入便嘅一步，但響需氧型生物，佢比呼吸鏈早發生。厭氧型生物就首先遵循同樣嘅途徑分解高能有機化合物，例如葡萄糖解，但之後並唔進行夏禮輔循環，而係進行唔需要氧氣參與嘅發酵過程。

響糖代謝過程入便嘅位置 
夏禮輔循環係四步糖代謝中嘅第三步。其餘三步係葡萄糖解、丙酮酸氧化脫羧同呼吸鏈：

葡萄糖解→丙酮酸氧化脫羧→夏禮輔循環→呼吸鏈

夏禮輔循環入便嘅化學反應 
乙酰輔酶A 喺循環入便出現：檸檬酸係循環嘅第一個產物，佢係通過草酰乙酸同埋乙酰輔酶A(XI)嘅乙酰基之間嘅縮合反應產生嘅。就好似上便講嘅咁樣，乙酰輔酶A係早先進行嘅葡萄糖解，蛋白質代謝或者脂肪酸代謝嘅一個產物。

反應一覽

化學式概括 
夏禮輔循環全部反應嘅總和可以表示成：

Acetyl-CoA + 3 NAD+ + FAD + GDP + Pi + 2 H2O → CoA-SH + 3 NADH + 3 H+ + FADH2 + GTP + 2 CO2

兩個碳原子以CO2嘅形式離開循環。循環最後草酰乙酸會再次產生，再次從乙酰輔酶A中得到兩個碳原子。亦即係講，一分子六碳化合物經過多步反應分解成一分子四碳化合物。草酰乙酸會係接落嚟嘅反應入便遵循同樣嘅途徑獲得兩個碳原子，再次成為檸檬酸。
 能量會喺接落嚟嘅其中一步反應入便以GTP嘅形式釋放。但係循環入邊產生嘅氫載體將會喺細胞呼吸鏈釋放更多能量，呢個亦正係細胞呼吸嘅主要目的。檸檬酸循環嘅前提係，早先進行嘅葡萄糖解等過程能夠提供足夠嘅活化乙酸，以乙酰輔酶A嘅形式出現喺循環入邊。NADH + H+ 同FADH2係輔助酵素，佢哋可以攜帶質子同埋電子，並喺需要嘅時候釋放佢哋。
 循環產生嘅總能量為一分子ATP，而細胞呼吸嘅全部四步反應，一個葡萄糖分子就可以產生38分子嘅ATP。。

夏禮輔循環喺物質代謝嘅地位 

圖2嘅上邊部分係三大類營養物質蛋白質、脂肪同埋醣，佢哋將會被分解。

蛋白質最終分解成氨基酸，糖則分解成丙酮酸。喺接落嚟嘅反應入便呢兩種產物會產生乙酰輔酶A。

脂肪酸會通過Beta-氧化直接產生乙酰輔酶A。因此，乙酰輔酶A係三大代謝反應嘅中心分解產物。佢嘅乙酰基會再循環分解成二氧化碳，從而獲得能量同埋氫載體。

至於喺循環中產生嘅氫原子，將會由輔助酵素攜帶至呼吸鏈，喺呼吸鏈嘅反應入便將會釋放大量嘅能量，並貯存響ATP分子入便。

交互式代謝途徑圖 
專畀專業人新陳代謝
生物化學